अध्यक्ष ओलीले एमालेबाट मन्त्री भएकालाई बालकोट बोलाए
एमालेका अध्यक्ष केपी शर्मा ओलीले पार्टीबाट सरकारमा सहभागी मन्त्रीहरूलाई बालकोट बोलाएका छन् ।
काठमाडौँ — एमालेका अध्यक्ष केपी शर्मा ओलीले पार्टीबाट सरकारमा सहभागी मन्त्रीहरूलाई बालकोट बोलाएका छन् ।ओलीले माओवादी केन्द्रका अध्यक्ष पुष्पकमल दाहालको नेतृत्वमा पार्टीबाट सहभागी मन्त्रीहरूलाई बुधबार साँझ सामूहिक रूपमा बालकोटस्थित आफ्नो निवासमा बोलाएका हुन् । एमालेबाट सरकारमा कानुन, न्याय तथा संसदीय मामिलामन्त्री पदम गिरीले अध्यक्ष ओलीले मन्त्रीहरूलाई बालकोट बोलाएको जानकारी दिए । समर्थन फिर्ता लिने निर्णयपछि ओलीले मन्त्रीहरूलाई बालकोट बोलाएका हुन् । एमालेबाट रघुवीर महासेठले उपप्रधान तथा भौतिक पूर्वाधार मन्त्रालयसहित नेतृत्व गरिरहेका छन् । त्यस्तै, पदम गिरी कानुन, ज्वाला साह कृषि, बलराम अधिकारी भूमि व्यवस्था, दामोदर भण्डारी उद्योग, भगवती चौधरी महिला, राजेन्द्र राई खानेपानी, हरिप्रसाद उप्रेती रक्षामन्त्री छन् । 